క్రొయేషియన్ జి.డి.పి.లో 20% వరకు క్రొయేషియన్ సేవా రంగం, పర్యాటకరంగం భాగస్వామ్యం వహిస్తూ ఉన్నాయి. వార్షిక పర్యాటక పరిశ్రమ ఆదాయం 2014 లో € 7.4 బిలియన్ల యూరోలుగా అంచనా వేయబడింది. రిటైల్ వ్యాపారం, ప్రాసెసింగ్ పరిశ్రమ ఆర్డర్లు, వేసవి కాలానుగుణ ఉపాధి అభివృద్ధితో బిజినెస్ వాల్యూమ్ పరంగా క్రోయేషియా ఆర్థిక వ్యవస్థలో దాని సానుకూల ఫలితాలు కనిపిస్తాయి. ఈ పరిశ్రమ ఎగుమతి వ్యాపారంగా పరిగణించబడుతుంది. ఎందుకంటే ఇది దేశం బాహ్య వాణిజ్య అసమతుల్యతను గణనీయంగా తగ్గిస్తుంది. 

పర్యాటక రంగం అత్యధిక భాగం అడ్రియాటిక్ సముద్రతీరంలో కేంద్రీకృతమై ఉంది. 19 వ శతాబ్దం మధ్యలో నుండి ఆప్టిజా మొదటి సెలవు రిసార్ట్‌గా పర్యాటకులకు సేవలు అందిస్తూ ఉంది. 1890 నాటికి ఇది చాలా ముఖ్యమైన యూరోపియన్ ఆరోగ్య రిసార్టులలో ఒకటిగా మారింది. 

క్రొయేషియా 116 బ్లూ ఫ్లాగ్ తీరాలు కాలుష్యరహిత ప్రకృతి రిజర్వులుగా ప్రతిబింబిస్తుంది. ప్రపంచంలో అత్యంత ప్రసిద్ధ పర్యాటక కేంద్రాలలో క్రోయేషియా 18 వ స్థానంలో ఉంది. ఈ సందర్శకులలో సుమారు 15% (సంవత్సరానికి ఒక మిలియన్ కన్నా ఎక్కువ మంది) ప్రకృతితో సంబంధం కలిగి ఉన్నారు. క్రొయేషియా ప్రపంచ ప్రసిద్ధి చెందిన పర్యాటక పరిశ్రమ కలిగి ఉంది. ఇది వ్యాపార నాచురిస్ట్ రిసార్ట్స్ అభివృద్ధి చేసిన మొదటి యూరోపియన్ దేశంగా గుర్తించబడుతుంది.

సంస్కృతి
వాతావరణం
పర్యాటకం
భౌగోళికం